《酬张协律》
唐代·韦应物

昔人鬻舂地，今人复一贤。属余藩守日，方君卧病年。

丽思阻文宴，芳踪阙宾筵。经时岂不怀，欲往事屡牵。

公府适烦倦，开缄莹新篇。非将握中宝，何以比其妍。

感兹栖寓词，想复痾瘵缠。空宇风霜交，幽居情思绵。

当以贫非病，孰云白未玄。邑中有其人，憔悴即我愆。

由来牧守重，英俊得荐延。匪人等鸿毛，斯道何由宣。

遭时无早晚，蕴器俟良缘。观文心未衰，勿药疾当痊。

晨期简牍罢，驰慰子忡然。

作者简介：韦应物（生卒年不详），字义博，京兆杜陵（今陕西省西安市）人。唐朝官员、诗人，世称“韦苏州”“韦左司”“韦江州”。今传有10卷本《韦江州集》、两卷本《韦苏州诗集》、10卷本《韦苏州集》。散文仅存一篇。因出任过苏州刺史，世称“韦苏州”。诗风恬淡高远，以善于写景和描写隐逸生活著称。